CELEX: 62011CN0496
Language: bg
Date: 2011-09-26 00:00:00
Title: Дело C-496/11: Преюдициално запитване, отправено от Tribunal Central Administrativo Sul (Португалия) на 26 септември 2011 г. — Portugal Telecom SGPS, SA/Fazenda Pública

10.12.2011   
            
            
               BG
            
            
               Официален вестник на Европейския съюз
            
            
               C 362/13
            
         Преюдициално запитване, отправено от Tribunal Central Administrativo Sul (Португалия) на 26 септември 2011 г. — Portugal Telecom SGPS, SA/Fazenda Pública
   (Дело C-496/11)
   2011/C 362/19
   Език на производството: португалски
   
      Запитваща юрисдикция
   
   Tribunal Central Administrativo Sul
   
      Страни в главното производство
   
   
      Жалбоподател: Portugal Telecom SGPS, SA
   
      Ответник: Fazenda Pública
   
      Встъпила страна: Ministério Público
   
      Преюдициални въпроси
   
   
               1.
            
            
               Изключва ли правилното тълкуване на член 17, параграф 2 от Шеста директива 77/388/ЕИО (1) на Съвета от 17 май 1977 година възможността португалската данъчна администрация да задължи дружеството жалбоподател (холдинг) да използва пропорционалния метод на приспадане за целия платен за получени доставки ДДС поради това, че основният предмет на дейност на въпросното дружество е управление на дялови участия на други дружества, включително когато тези доставки (получените услуги) имат пряка, непосредствена и несъмнена връзка с облагаеми сделки (по предоставяне на услуги), извършени впоследствие в рамките на допустима от закона допълнителна дейност по предоставяне на технически услуги по управление?
            
         
               2.
            
            
               Може ли субект, който има качеството на холдинг, данъчнозадължен е по ДДС за придобитите стоки и услуги, които впоследствие изцяло прехвърля, със съответно начисляване на ДДС, на дружествата, в които има дялове, и наред с основната си дейност (управление на дялови участия) извършва и съпътстваща дейност (предоставяне на услуги по техническо управление), да приспада целия платен за тези стоки и услуги данък, като приложи за тази цел метода на реалното предназначение, предвиден в член 17, параграф 2 от Шеста директива?
            
         
      (1)  Шеста директива 77/388/ЕИО на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа (ОВ L 145, стр. 1).